# เดนิส เจลีลชา คัปปุน
เดนิส เจลีลชา คัปปุน (เกิด 15 กุมภาพันธ์ พ.ศ. 2550) ชื่อเล่น เดนิส เป็นนักแสดงชาวไทย-อเมริกัน สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "หยาด" จากภาพยนตร์เรื่อง ธี่หยด (2566)/ธี่หยด 2 (2567), "ลลิษา"จากละครเรื่อง กลเกมรัก (2566),"วีณา" จากละครเรื่อง ลออจันทร์ (2567),"บัว"จากละครเรื่อง อีบัวกับไอ้ขวัญ (2568) ,"แหลม"จากละครเรื่อง ผู้บ่าวสุดซ่าส์กะอีหล่าขาซิ่ง (2568) 

 ประวัติ 
เดนิส เจลีลชา คัปปุน (ชื่อ "เจลีลชา" เป็นชื่อกลางที่บาทหลวงตั้งให้ มีความหมายว่า ผู้หญิงสวย มีเสน่ห์ ฉลาด ใครเห็นก็ต้องหลงรัก) เกิดเมื่อวันที่ 15 กุมภาพันธ์ พ.ศ. 2550 ที่กรุงเทพมหานคร เดนิสเป็นบุตรสาวคนเดียวของครอบครัว บิดาชาวอเมริกันรับราชการทหารเรือในสหรัฐ ส่วนมารดาชาวไทยมีภูมิลำเนาอยู่ที่จังหวัดอุดรธานี สำเร็จการศึกษาระดับประถมศึกษาปีที่ 1–4 โรงเรียนพัฒนาปัญญา จังหวัดอุดรธานี และย้ายมาศึกษาระดับประถมศึกษาปีที่ 5 โรงเรียนเทพอักษร กรุงเทพมหานคร และระดับมัธยมศึกษาปีที่ 4–5 โรงเรียนสารสาสน์วิเทศสายไหม ต่อมาเดนิสสอบเทียบจนได้รับวุฒิจบการศึกษาระดับมัธยมศึกษาปีที่ 6 ของสหรัฐ (The General Educational Development) ปัจจุบันเป็นนิสิตนักศึกษาปีที่ 2 คณะนิเทศศาสตร์ มหาวิทยาลัยรังสิต สาขาวิชาการภาพยนตร์ดิจิทัล

 การทำงานในวงการบันเทิง 
ช่วงวัยเด็กเดนิสเดินสายแคสโฆษณาและประกวดเดินแบบตามเวทีต่าง ๆ มีผลงานชิ้นแรกคือร่วมแสดงในมิวสิกวิดีโอเพลง "คนเดียวที่ใช่" ของ The moon Feat.ปู่จ๋านลองไมค์ ใน พ.ศ. 2562 มีผลงานละครครั้งแรกเรื่อง ผู้บ่าวอินดี้ยาหยีอินเตอร์ ซึ่งออกอากาศทางช่อง 7 โดยรับบทคุณหนูชิโลหรืออีหวึ่ง (วัยเด็ก) ตามมาด้วย พ.ศ. 2563 แสดงมิวสิกวิดีโอเพลง "คิดฮอดกันแหน่เด้อ" ของอากิ แปดแสนซาวด์ และ พ.ศ. 2564 แสดงภาพยนตร์สั้นประกอบเพลง "ทุกวันได้ไหม" โดยรับบทฟ้า (นางเอกวัยเด็ก) พร้อม มิวสิกวิดีโอเพลง "ทุกวันได้ไหม" และช่วงเดือนธันวาคม เดนิสได้รับโอกาสเซ็นสัญญาเป็นนักแสดงในสังกัดช่อง 3 ด้วยวัยเพียง 14 ปี 

ต่อมาปี พ.ศ 2565  ประเดิมถ่ายละครในฐานะนักแสดงรับเชิญเรื่อง ใต้เงาตะวัน ตามมาด้วยละครเต็มเรื่องในบทบาทนางร้ายจากเรื่อง กลเกมรัก ซึ่งสร้างขึ้นใหม่จาก เงารักลวงใจ เมื่อ พ.ศ 2553 และละครชุด ดวงใจเทวพรหม ตอน ลออจันทร์  ในบทบาทคู่รอง ซึ่งเป็นภาคต่อของละครชุด สุภาพบุรุษจุฑาเทพ ตอน คุณชายรัชชานนท์ปี พ.ศ. 2566 เดนิสเปิดตัวนักแสดงนำภาพยนตร์เรื่องแรกในชีวิตคือเรื่อง ธี่หยด พร้อมละครเย็นขึ้นแท่นบทบาทนางเอกทั้ง2เรื่องใน ผู้บ่าวสุดซ่าส์กะอีหล่าขาซิ่ง  และ อีบัวกับไอ้ขวัญ  

ปี พ.ศ. 2567 ภาพยนตร์ภาคต่อ ธี่หยด2 และอยู่ระหว่างพักการถ่ายทำละคร สิ้นแสงตะวัน 

ปี พ.ศ. 2568 ภาพยนตร์ภาคต่อ ธี่หยด3'' 

 ผลงาน

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ปีเรื่องบทบาท2566ใต้เงาตะวันท่านหญิงดาวิน่า (รับเชิญ)กลเกมรัก ลลิษา เอมะนันท์ / ลลิษา อัศวธานนท์ (ลิษา)2567ดวงใจเทวพรหม : ลออจันทร์วีณา มหรรณพ / ร้อยเอกหญิง วีณา วงสะหวัน (วีณา)2568อีบัวกับไอ้ขวัญบัวผู้บ่าวสุดซ่าส์กะอีหล่าขาซิ่งแหลม  สิ้นแสงตะวันณิชา

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ปีเรื่องบทบาท 2562 ผู้บ่าวอินดี้ยาหยีอินเตอร์ ชโลธร / ชิโล (วัยเด็ก)

 ภาพยนตร์ 
ปีเรื่องบทบาทค่าย2566ธี่หยด หยาดทิพย์ (หยาด)ช่อง 3 และ M Studio2567ธี่หยด 22568Shadowless (ในเงา) ดิวStudio 1986 Bangkokธี่หยด 3  หยาดทิพย์ (หยาด)ช่อง 3 และ M Studio

 ภาพยนตร์สั้น 
 ภาพยนตร์สั้นประกอบเพลง "ทุกวันได้ไหม" (หนุ่ม กะลา ร่วมด้วยธงไชย แมคอินไตย์) รับบท ฟ้า (วัยเด็ก)

มิวสิกวิดีโอ
ปีเพลงศิลปิน 2563 คิดฮอดกันแหน่เด้อ อากิ แปดแสนซาวด์ 2564 ทุกวันได้ไหม หนุ่ม กะลา ร่วมด้วย ธงไชย แมคอินไตย์ 2566 ธี่เดินทางกลับมา (Ost.ธี่หยด) นิภัทร์ กำจรปรีชา

 เพลง 
ปีเพลงศิลปินร่วมหมายเหตุ2568หวานใจไม่ใช่หวานเย็นภาสวิชญ์ บูรณนัติOst.ผู้บ่าวสุดซ่าส์กะอีหล่าขาซิ่ง

 แฟนมีตติ้ง 
 Laorchan Fun&Fruious Fan Meeting 
 ดวงใจเทวพรหม Sports Day รู้แพ้ รู้ชนะ รู้ใจคุณ

 รางวัลและการเข้าชิง 
 ปี  รางวัล  สาขา  ผลงาน  ผล2567รางวัลกินรีทองมหาชน ครั้งที่ 9นักแสดงละครหญิงดาวรุ่งแห่งปีกลเกมรัก รางวัลสมาคมผู้กำกับภาพยนตร์ไทย ครั้งที่ 13นักแสดงนำหญิงยอดเยี่ยมธี่หยด รางวัลพิฆเนศวร ครั้งที่ 12 นักแสดงดาวรุ่งหญิงยอดเยี่ยม ContentAsia Awards 2024  นักแสดงสมทบหญิงยอดเยี่ยมละครโทรทัศน์และซีรีย์กลเกมรัก MAYA TV AWARDS 2024ดาราสมทบหญิงยอดเยี่ยม สาขาภาพยนตร์ธี่หยด MAYA TV AWARDS 2025ดาวรุ่งหญิง -